“नये चित्रों के द्वारा अतिपरिचित भावनाओं में भी किस तरह नया उन्मेष प्रकट किया जा सकता है, इसका ताजा नमूना अमृता प्रीतम का गीत- ‘तुम नहीं आए’. अंगूरों को लाली ‘छू’- गई, हवा के होंठों में ‘शहद’- भर गया, धरती ने ‘अंजलि’ जोड़कर नीले नभ की दया पी ली जैसे नये चित्र केवल चित्र नहीं हैं, भावना के नये दिक् भी हैं. हिंदी पाठकों को ऐसा प्रसन्न गीत सुलभ करने के लिए नागार्जुन बधाई के पात्र हैं. उन्हें अनुवादक की जगह रूपान्तरकार कहना चाहिए था.